স্থানীয় সূত্রে জানা যায়, হবিগঞ্জ সমাজসেবা অধিদপ্তরের উদ্যোগে বৃহস্পতিবার বিকেলে স্থানীয় বেঁদে সম্প্রদায়ের মধ্যে অনুদান বিতরণ অনুষ্ঠানের আয়োজন করা হয়। এতে প্রধান অতিথি ছিলেন এমপি কেয়া চৌধুরী। সভা শুরু হলে উপজেলা ভাইস চেয়ারম্যান ও উপজেলা যুবলীগের সাধারণ সম্পাদক তারা মিয়া ও জেলা পরিষদ সদস্য আলাউর রহমান শাহেদের পক্ষের এক তরুণ সেখানে গিয়ে মোবাইলে ভিডিও ধারণ করতে থাকে। বিষয়টি এমপি কেয়া চৌধুরীর নজরে এলে তিনি ছেলেটির কাছে পরিচয় জানতে চাইলে সে পালিয়ে যাওয়ার চেষ্টা করে।